Για άλλες χρήσεις, δείτε: Ζάκυνθος (αποσαφήνιση).

Ο **Αθλητικός Ποδοσφαιρικός Σύλλογος Ζάκυνθος 1961** είναι ελληνικό ποδοσφαιρικό σωματείο το οποίο εδρεύει στη Ζάκυνθο. Η ομάδα ιδρύθηκε το 1970 και τα χρώματα της είναι το μπλε και το κίτρινο.

Ιστορία
-------

### Α.Π.Σ. Ζάκυνθος (1970–2016)

Ο **Αθλητικός Ποδοσφαιρικός Σύλλογος Ζάκυνθος** ιδρύθηκε ύστερα από συγχώνευση δυο άλλων σωματείων, του Απόλλωνα και του Ζακυνθιακού το 1970. Στο σήμα της ομάδας, ωστόσο, αναγράφεται η παλαιότερη ημερομηνία του 1961, που αναφέρεται στην ίδρυση ενός εκ των δύο ιδρυτικών συλλόγων.

Ο Α.Π.Σ. Ζάκυνθος ξεκίνησε την αγωνιστική του πορεία από την Α΄ Κατηγορία Ε.Π.Σ. Ηλείας-Ζακύνθου την αγωνιστική περίοδο 1970-71. Πρώτη μεγάλη επιτυχία του συλλόγου ήρθε τις περιόδους 1972-73 και 1974-75, όταν η ομάδα κατέκτησε το πρωτάθλημα της Ε.Π.Σ. Ηλείας-Ζακύνθου και έλαβε μέρος στα μπαράζ ανόδου στη Β' Εθνική τερματίζοντας όμως και τις 2 φορές 2η στον όμιλο, χάνοντας την άνοδο από τον Α.Ο. Σύρου στα μπαράζ του 1973 και από τον Εθνικό Αστέρα στα μπαράζ του 1975 αντίστοιχα.

Τα χρόνια που ακολούθησαν έκανε κάποιες συμμετοχές στην Εθνική Ερασιτεχνική, που τότε αποτελούσε την 3η τη τάξει εθνική κατηγορία. Αγωνίστηκε στο πρώτο πρωτάθλημα της Εθνικής Ερασιτεχνικής τη σεζόν 1977-78 και εκ νέου τις χρονιές 1979-80, 1980-81 και 1981-82. Το 1982 υποβιβάστηκε προσωρινά στο τοπικό πρωτάθλημα, αφού τη σεζόν 1982-83 κατέκτησε το πρωτάθλημα στον 1ο όμιλο και κατόπιν νίκησε σε αγώνα μπαράζ τον πρωταθλητή 1ου ομίλου Ξενοφώντα Κρεστένων και αναδείχθηκε πρωταθλητής Ε.Π.Σ. Ηλείας-Ζακύνθου και κέρδισε την άνοδο στο νεοσύστατο Εθνικό Ερασιτεχνικό πρωτάθλημα, τη μετέπειτα Δ΄ Εθνική, φτάνοντας ως την 2η θέση του ομίλου του τη σεζόν 1985-86 πίσω από τον Παναργειακό. Ωστόσο, στη συνέχεια, ο σύλλογος βίωσε κάποιες μέτριες σεζόν πελαγοδρομώντας μεταξύ της Δ' Εθνικής και των τοπικών πρωταθλημάτων ώσπου να καταφέρει ύστερα από το 1997 να σταθεροποιηθεί στις εθνικές κατηγορίες.

Το 2006 η ομάδα με προπονητή τον Αλέκο Παπαγεωργίου πήρε την άνοδο για πρώτη φορά στην ιστορία της στην επαγγελματική Γ' Εθνική. Την ακόλουθη περίοδο 2006-2007 αγωνίστηκε στην 3η τη τάξει εθνική κατηγορία και σε επαγγελματικό πρωτάθλημα για πρώτη φορά στην ιστορία της χωρίς ωστόσο να καταφέρνει να παραμείνει αφού τερμάτισε στην τελευταία θέση του ομίλου της και επέστρεψε στο ερασιτεχνικό πρωτάθλημα της Δ΄ Εθνική.

Την επόμενη χρονιά με νέο "τιμονιέρη" τον Στέλιο Γούναρη ο Α.Π.Σ. Ζάκυνθος πήρε εκ νέου το πρωτάθλημα στη Δ' Εθνική και πέτυχε αμέσως την επάνοδό του στο επαγγελματικό πρωτάθλημα της Γ΄ Εθνικής κατορθώνοντας μάλιστα την ακόλουθη χρονιά την παραμονή της, όπου συνέχισε να αγωνίζεται ανελλιπώς ως το 2013. Αξιοσημείωτα, την περίοδο 2008-2009 η ομάδα της Ζακύνθου έφτασε μια "ανάσα" από τους 8 του κυπέλλου Ελλάδος όταν και αποκλείστηκε στην παράταση από τον Πανθρακικό, ομάδα Α' Εθνικής, σε ένα αξέχαστο ματς στο Ενωσιακό γήπεδο, όπου χρειάστηκε έξτρα χρόνος (παράταση) για να πάρει τελικά την πρόκριση η ομάδα της Κομοτηνής. Σημαντικότερη στιγμή στο πρωτάθλημα για τον σύλλογο αυτό το διάστημα ήταν η 3η θέση στο Νότιο όμιλο τη σεζόν 2011-2012 και η συμμετοχή στους αγώνες μπαράζ για την άνοδο στη Β΄ Εθνική με αντιπάλους τη Νίκη Βόλου, τον Οικονόμο Τσαριτσάνης και τον Πανηλειακό, χωρίς όμως επιτυχία.

Ωστόσο την αγωνιστική περίοδο 2012-2013 θα πραγματοποιηθεί τελικά το όνειρο της ανόδου στη Β' Εθνική. Αν και η ομάδα της Ζακύνθου τερμάτισε μόλις στην 7η θέση εξαιτίας της αναδιάρθρωσης των κατηγοριών και της αδυναμίας συμμετοχής ορισμένων συλλόγων στην πιο πάνω κατηγορία, κλήθηκε να καλύψει μια από τος διαθέσιμες κενές θέσεις που δημιουργήθηκαν. Μετά από ένα τρομερό δικαστικό θρίλερ κατά τη διάρκεια του καλοκαιριού, ο Α.Π.Σ. Ζάκυνθος θα πραγματοποιήσει το μεγάλο όνειρο μιας ολόκληρης ζωής, παίρνοντας το εισιτήριο για τη συμμετοχή του στη Β΄ Εθνική κατηγορία στις 31 Ιουλίου 2013. Η άνοδος αυτή πανηγυρίστηκε δεόντως από τους Ζακυνθινούς φιλάθλους με μια άτυπη φιέστα που πραγματοποιήθηκε στο κέντρο του νησιού. Στη Β΄ Εθνική αγωνίστηκε για τρείς συνεχόμενες περιόδους μέχρι και την περίοδο 2015-16 που κατετάγη 15η και υποβιβάστηκε στη Γ΄ Εθνική Ερασιτεχνική κατηγορία στην οποία όμως δε δήλωσε συμμετοχή καθώς διεκδίκησε δικαστικά την παραμονή της ομάδας στη Β΄ Εθνική στη θέση του 14ου Πανελευσινιακού χωρίς ωστόσο να το επιτύχει.

### Α.Π.Σ. Ζάκυνθος 1961 (2016–Σήμερα)

Παλαιότερο λογότυπο του Α.Π.Σ. Ζάκυνθος.
Την περίοδο 2016–2017 ο σύλλογος δεν αγωνίστηκε ουσιαστικά πουθενά, αλλά υπήρξε συμφωνία για συγχώνευση με τον «Ζακυνθιακό Αθλητικό Όμιλο Ποδοσφαίρου» που κατέκτησε το πρωτάθλημα της Α΄ Κατηγορίας Ε.Π.Σ. Ζακύνθου, και προβιβάστηκε στη Γ΄ Εθνική. Το καλοκαίρι του 2017 ολοκληρώθηκε και η μετονομασία του Ζακυνθιακού σε «**Αθλητικός Ποδοσφαιρικός Σύλλογος Ζάκυνθος 1961**» με σκοπό να αποτελέσει τη συνέχεια του ιστορικού ΑΠΣ Ζάκυνθος. Η ομάδα αγωνίστηκε με το νέο της σχήμα στο πρωτάθλημα της Γ' Εθνικής, για να υποβιβαστεί αρχικά στο τοπικό και στη συνέχεια να επιστρέψει στην εν λόγω κατηγορία και να πραγματοποιήσει εξαιρετική πορεία τη σεζόν 2019-20 όπου κατέλαβε την 3η θέση στον σχετικό πίνακα. Την επόμενη σεζόν έκανε μια καταπληκτική πορεία και τερμάτισε στην 1η θέση που οδηγούσε στα μπαράζ ανόδου στα οποία η Ζάκυνθος βγήκε 4η αλλά αποφασίστηκε η άνοδος στη Σούπερ Λιγκ 2 λόγω κενών θέσεων που προέκυψαν. Όμως η ΕΕΑ δεν χορήγησε πιστοποιητικό στη Ζάκυνθο και έτσι η ομάδα θα μείνει και την επόμενη σεζόν στην Γ' Εθνική. Τον Οκτώβριο η ΕΕΑ δικαίωσε την ομάδα και έτσι συμμετείχε κανονικά στη Σούπερ Λιγκ 2, στην οποία τερμάτισε στην 17η θέση με 12 βαθμούς και επέστρεψε στην Γ' Εθνική.

Αγωνιστική Πορεία
-----------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| **Σεζόν** | **Επίπεδο** | **Κατηγορία** | **Θέση** | **Σημειώσεις** |
| --- | --- | --- | --- | --- |
| 1970/71 | 3 | Α΄ Κατηγορία Ε.Π.Σ. Ηλείας | 4η |  |
| 1971/72 | 3 | Α΄ Κατηγορία Ε.Π.Σ. Ηλείας | 2η |  |
| 1972/73 | 3 | Α΄ Κατηγορία Ε.Π.Σ. Ηλείας | 1η | Πρωτάθλημα, Πρόκριση στοπρωτάθλημα πρωταθλητριών Ε.Π.Σ. παραμονή |
| 1973/74 | 3 | Α΄ Κατηγορία Ε.Π.Σ. Ηλείας | 2η |  |
| 1974/75 | 3 | Α΄ Κατηγορία Ε.Π.Σ. Ηλείας | 1η | Πρωτάθλημα, Πρόκριση στοπρωτάθλημα πρωταθλητριών Ε.Π.Σ. παραμονή |
| 1975/76 | 3 | Α΄ Κατηγορία Ε.Π.Σ. Ηλείας | 2η |  |
| 1976/77 | 3 | Α΄ Κατηγορία Ε.Π.Σ. Ηλείας | 2η | Δευτεραθλήτρια, Άνοδος |
| 1977/78 | 3 | Εθνική Ερασιτεχνική | 18η | Υποβιβασμός, -2 βαθμοί |
| 1978/79 | 4 | Α΄ Κατηγορία Ε.Π.Σ. Ηλείας | 1η | Πρωτάθλημα, Άνοδος |
| 1979/80 | 3 | Εθνική Ερασιτεχνική | 6η |  |
| 1980/81 | 3 | Εθνική Ερασιτεχνική | 18η | -12 βαθμοί |
| 1981/82 | 3 | Εθνική Ερασιτεχνική | 14η | Υποβιβασμός, -6 βαθμοί |
| 1982/83 | 5 | Α΄ Κατηγορία Ε.Π.Σ. Ηλείας | 1η | 1η θέση 2ου ομίλου, Άνοδος σε μπαράζ με τονπρωταθλητή 1ου ομίλου Ξενοφών Κρεστένων |
| 1983/84 | 4 | Εθν. Ερασιτεχνικό Πρωτ. | 12η | Υποβιβασμός |
| 1984/85 | 5 | Α΄ Κατηγορία Ε.Π.Σ. Ηλείας | 1η | 1η θέση 2ου ομίλου, Άνοδος σε μπαράζ με τονπρωταθλητή 1ου ομίλου Εθνικό Πύργου |
| 1985/86 | 4 | Εθν. Ερασιτεχνικό Πρωτ. | 2η |  |
| 1986/87 | 4 | Εθν. Ερασιτεχνικό Πρωτ. | 7η | Υποβιβασμός |
| 1987/88 | 5 | Α΄ Κατηγορία Ε.Π.Σ. Ηλείας | 5η |  |
| 1988/89 | 5 | Α΄ Κατηγορία Ε.Π.Σ. Ζακύνθου | 2η |  |
| 1989/90 | 5 | Α΄ Κατηγορία Ε.Π.Σ. Ζακύνθου | 1η | Πρωτάθλημα, Άνοδος |
| 1990/91 | 4 | Δ' Εθνική | 14η |  |
| 1991/92 | 4 | Δ' Εθνική | 17η | Υποβιβασμός |
| 1992/93 | 5 | Α΄ Κατηγορία Ε.Π.Σ. Ζακύνθου | 1η | Πρωτάθλημα, Άνοδος |
| 1993/94 | 4 | Δ' Εθνική | 12η | Υποβιβασμός |
| 1994/95 | 5 | Α΄ Κατηγορία Ε.Π.Σ. Ζακύνθου | 1η | Πρωτάθλημα, Άνοδος |
| 1995/96 | 4 | Δ' Εθνική | 15η | Υποβιβασμός, -6 βαθμοί |
| 1996/97 | 5 | Α΄ Κατηγορία Ε.Π.Σ. Ζακύνθου | 1η | Πρωτάθλημα, Άνοδος |

 | 

| **Σεζόν** | **Επίπεδο** | **Κατηγορία** | **Θέση** | **Σημειώσεις** |
| --- | --- | --- | --- | --- |
| 1997/98 | 4 | Δ' Εθνική | 4η |  |
| 1998/99 | 4 | Δ' Εθνική | 3η |  |
| 1999/00 | 4 | Δ' Εθνική | 9η |  |
| 2000/01 | 4 | Δ' Εθνική | 6η |  |
| 2001/02 | 4 | Δ' Εθνική | 9η |  |
| 2002/03 | 4 | Δ' Εθνική | 6η |  |
| 2003/04 | 4 | Δ' Εθνική | 7η |  |
| 2004/05 | 4 | Δ' Εθνική | 3η |  |
| 2005/06 | 4 | Δ' Εθνική | 1η | Πρωτάθλημα, Άνοδος |
| 2006/07 | 3 | Γ' Εθνική(Νότος) | 18η | Υποβιβασμός |
| 2007/08 | 4 | Δ' Εθνική | 1η | Πρωτάθλημα, Άνοδος |
| 2008/09 | 3 | Γ' Εθνική(Βορράς) | 6η |  |
| 2009/10 | 3 | Γ' Εθνική(Νότος) | 4η |  |
| 2010/11 | 3 | Φούτμπολ Λιγκ 2(Βορράς) | 13η |  |
| 2011/12 | 3 | Φούτμπολ Λιγκ 2(Νότος) | 3η | Μπαράζ Ανόδου |
| 2012/13 | 3 | Φούτμπολ Λιγκ 2(Βορράς) | 7η | Άνοδος |
| 2013/14 | 2 | Φούτμπολ Λιγκ(Νότος) | 9η |  |
| 2014/15 | 2 | Φούτμπολ Λιγκ(Βορράς) | 5η | Μπαράζ υποβιβασμού |
| 2015/16 | 2 | Φούτμπολ Λιγκ | 15η | Υποβιβασμός |
| 2016/17 | 4 | Α΄ Κατηγορία Ε.Π.Σ. Ζακύνθου | 1η | Πρωτάθλημα, Άνοδος |
| 2017/18 | 3 | Γ΄ Εθνική Ερασιτεχνική | 9η | Υποβιβασμός |
| 2018/19 | 4 | Α΄ Κατηγορία Ε.Π.Σ. Ζακύνθου | 2η | Άνοδος |
| 2019/20 | 4 | Γ΄ Εθνική Ερασιτεχνική | 4η |  |
| 2020/21 | 4 | Γ΄ Εθνική Ερασιτεχνική | 1η | Άνοδος |
| 2021/22 | 2 | Σούπερ Λιγκ 2 | 17η | Υποβιβασμός |
| 2022/23 | 3 | Γ΄ Εθνική Ερασιτεχνική | 9η |  |

 |

Τίτλοι
------

* 1 Πρωτάθλημα Γ΄ Εθνικής Κατηγορίας:
	+ 2021
* 2 Πρωταθλήματα Δ΄ Εθνικής Κατηγορίας:
	+ 2006, 2008
* 5 Πρωταθλήματα Ε.Π.Σ. Ηλείας:
	+ 1973, 1975, 1979, 1983, 1985
* 2 Κύπελλα Ε.Π.Σ. Ηλείας:
	+ 1973, 1977
* 5 Πρωταθλήματα Ε.Π.Σ. Ζακύνθου:
	+ 1990, 1993, 1995, 1997, 2017
* 17 Κύπελλα Ε.Π.Σ. Ζακύνθου:
	+ 1989, 1990, 1991, 1992, 1993, 1994, 1995, 1996, 1997, 1998, 1999, 2000, 2002, 2004, 2005, 2006, 2023

Αγωνιστική Έδρα
---------------

Αγωνιστική έδρα του Α.Π.Σ. Ζάκυνθος είναι το Δ.Α.Κ. Ζακύνθου. Το Δ.Α.Κ. Ζακύνθου χτίστηκε το 1958 και από τότε αποτελεί έδρα της ομάδας. 

Το 2008-2009 έγιναν επισκευές στο γήπεδο και έτσι ο Α.Π.Σ. Ζάκυνθος χρησιμοποίησε σαν έδρα για μία αγωνιστική περίοδο το Ενωσιακό Γήπεδο Γαϊτανίου που ουσιαστικά αποτελεί την έδρα της τοπικής ποδοσφαιρικής ένωσης. Από τη σεζόν 2009-2010 η ομάδα χρησιμοποιεί και πάλι το Δημοτικό στάδιο σαν έδρα της, ενώ στην τριετή παρουσία της ομάδας στο πρωτάθλημα της Β' Εθνικής κατηγορίας θα εξελιχθεί σε μια από τις ποιο δύσκολες έδρες της κατηγορίας. Το Δ.Α.Κ. Ζακύνθου διαθέτει φυσικό τάπητα και η χωρητικότητα του φτάνει τις 2.500 θέσεις στην κεντρική εξέδρα και άλλες τόσες στον περιβάλλοντα χώρο. Είναι πολλά τα παιχνίδια στη νεότερη ιστορία του σταδίου όπου η παρουσία των φίλων του ΑΠΣ Ζάκυνθος ήταν παραπάνω από εντυπωσιακή. Αξέχαστα ματς όπως το Ζάκυνθος-Ρόδος 0-0 το 2006 αλλά και η αναμέτρηση Ζάκυνθος-Παναχαϊκή 3-2, στις 18 Απριλίου 2010. Εντυπωσιακή ήταν η παρουσία των φιλάθλων της Ζακύνθου και στα ματς της Β' Εθνικής απέναντι σε ιστορικές ομάδες όπως ο Ηρακλής, η Λάρισα, ο Ολυμπιακός Βόλου αλλά και ο ΟΦΗ (για το θεσμό του κυπέλλου Ελλάδος). 

Η κεντρική εξέδρα του Δημοτικού Σταδίου Ζακύνθου, στα χρώματα του Α.Π.Σ. Ζάκυνθος (μπλε και κίτρινο)

Σύνδεσμοι Φιλάθλων
------------------

Υπάρχουν δύο σύνδεσμοι φιλάθλων της ομάδας:

* Οι «**Απέναντι Zante Fans**» που στηρίζουν την ομάδα με τη δυναμική τους παρουσία στα εντός έδρας της παιχνίδια στη Ζάκυνθο.
* Οι «**Zante Fans Athens**» που ακολουθούν την ομάδα στα εκτός έδρας της παιχνίδια στην Αττική και σε άλλους νομούς της χώρας.

Παραπομπές
----------

1. ↑  «Εγγεγραμμένα σωματεία | Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση». *somateia.gga.gov.gr*. Ανακτήθηκε στις 5 Αυγούστου 2023.
2. ↑  «blue vayeros».
3. ↑  Πέττας, Δημήτρης (12 Αυγούστου 2016). «ΠΑΕ ΑΠΣ ΖΑΚΥΝΘΟΣ: «Δεν δηλώσαμε συμμετοχή στη Γ΄ γιατί απλά ανήκουμε στη Β΄ Εθνική»». *ioniansports.gr*. Ανακτήθηκε στις 26 Φεβρουαρίου 2017.
4. ↑  Πέττας, Δημήτρης (27 Οκτωβρίου 2016). «Γράφτηκε ο επίλογος της Ζακύνθου στη Β΄ Εθνική. Απέρριψε την έφεση ο Σκουτέρης!». *ioniansports.gr*. Ανακτήθηκε στις 26 Φεβρουαρίου 2017.
5. ↑  Σαμόλης, Δημήτρης (7 Οκτωβρίου 2016). «Νέα δικαίωση Πανελευσινιακού για την "υπόθεση δωροδοκίας"». *sport24.gr*. Ανακτήθηκε στις 26 Φεβρουαρίου 2017.
6. ↑  Πέττας, Δημήτρης (30 Οκτωβρίου 2016). «Δόθηκε το «πράσινο φως» για τη συνεργασία Ζακύνθου-Ζακυνθιακού». *ioniansports.gr*. Ανακτήθηκε στις 26 Φεβρουαρίου 2017.
7. ↑  «Και εγένετο Ζάκυνθος 1961!». *Sportsup.gr*. 11 Ιουλίου 2017. Ανακτήθηκε στις 20 Ιουλίου 2017.
8. ↑  «Η Ζάκυνθος είναι εδώ». *www.liganews.gr*. Ανακτήθηκε στις 5 Αυγούστου 2023.
9. ↑  «ΑΠΣ Ζάκυνθος-Β΄ Εθνική: Μπήκε το πρώτο «λιθαράκι» • Ionian Sports». *Ionian Sports*. 14 Αυγούστου 2021. Ανακτήθηκε στις 16 Αυγούστου 2021.

Εξωτερικοί σύνδεσμοι
--------------------

* Α.Π.Σ. Ζάκυνθος 1961 – Επίσημος ιστότοπος
* Νέα της ομάδας στο ioniansports.gr
* Νέα της ομάδας στο imerazante.gr

|  |  |
| --- | --- |
| 

|  |
| --- |
| * Πύλη:Αθλητισμός
* Πύλη:Ποδόσφαιρο
* Πύλη:Ελλάδα
 |

 |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ' Εθνικής Κατηγορίας Ποδοσφαίρου Ανδρών 2023–2024 |
| --- |
|  |
| 1ος Όμιλος | 
* Αετός Βαρβάρας
* Αναγέννηση Επανομής
* Απόλλων Παραλιμνίου
* Άρης Αβάτου
* Άρης Πετεινού
* Βέροια
* Δόξα Δράμας
* Θερμαϊκός Θέρμης
* Καβάλα
* Κεραυνός Αγγελοχωρίου
* ΠΑΟΚ Κρηστώνης
* Μέγας Αλέξανδρος Αγίας Μαρίνας
* Νέστος Χρυσούπολης
* Νίκη Ευκαρπίας
* Ορέστης Ορεστιάδας
* Πανθρακικός
* Ποσειδών Νέας Μηχανιώνας
* Χανιώτης
 |  |
|  |
| 2ος Όμιλος | 
* Αναγέννηση Άρτας
* Αστέρας Πετριτή
* Αστέρας Σταυρού
* Βατανιακός
* Εθνικός Νέου Κεραμιδίου
* Εορδαϊκός
* Ζάκυνθος
* Θεσπρωτός
* Θύελλα Κατσικά
* Καστοριά
* Κιλελέρ
* Λευκίμμη
* Μαγνησιακός Βόλου
* Νέα Αρτάκη
* Πιερικός
* Σβορώνος
* Τρίκαλα
* Φήκη
 |
|  |
| 3ος Όμιλος | 
* Αστέρας Βάρης
* Αφάντου
* Βύζας Μεγάρων
* Ελλάς Σύρου
* Εράνη Φιλιατρών
* Ερμιονίδα
* Θύελλα Ραφήνας
* Ιάλυσος Ρόδου
* Κόρινθος
* Μαρκό
* Μεσολόγγι
* Μύκονος
* ΠΑΟ Βάρδας
* Παναιγιάλειος
* Παναργειακός
* Πανελευσινιακός
* Πύλι
* Ρόδος
 |
|  |
| 4ος Όμιλος | 
* Αγία Παρασκευή
* Άγιος Νικόλαος
* Αλμυρός Γαζίου
* Απόλλων Σμύρνης
* Άρης Πετρούπολης
* Ατρόμητος Πειραιώς
* Ατσαλένιος
* Εθνικός Πειραιώς
* Ελλοπιακός
* Επισκοπή
* Ερμής Ζωνιανών
* Ηλυσιακός
* Πανιώνιος
* Περαμαϊκός
* Προοδευτική
* Ύπατο
* Φωστήρας
* Χαϊδάρι
 |

 |